Umairah (drama)

Umairah ialah sebuah siri drama televisyen Malaysia 2016 dibintangi oleh Lufya Omar sebagai watak tajuk bersama-sama dengan barisan pelakon ensembel. Siri ini memulakan tayangan perdana di slot Samarinda TV3 daru 25 Oktober 2016 hingga 29 November 2016 menggantikan Patahnya Sebelah Sayap.Drama Umairah (TV3) My Infotaip (27 Oktober 2016). Dicapai pada 31 Mei 2017.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Mengisahkan tentang liku-liku perjalanan hidup yang dilalui oleh seorang wanita bernama Puteri Nur Umairah Dato Amir. Puteri sulung kepada seorang jutawan dan usahawan terkenal iaitu Dato’ Amir yang juga pemilik syarikat perkapalan terkemuka negara, Garuda Global. Ibunya Datin Sumaiyyah meninggal dunia ketika melahirkan adiknya, Puteri Nur Sabrina. Umairah dan Sabrina dibesarkan oleh papa mereka, Dato’ Amir dan pembantu rumah mereka yang dikenali sebagai Tokma. Perlakuan dan sifat Umairah dan Sabrina ketara berbeza. Umairah gadis yang lemah lembut dan bersopan santun serta penyabar. Manakala Sabrina pula kasar perlakuannya, suka memberontak dan lebih agresif. Namun dia sangat rapat dan sayangkan kakaknya.

Umairah sabar dan tabah dalam menghadapi pelbagai ujian. Bagaimana dia mencari kebenaran diatas apa yang terjadi pada adiknya Puteri Nur Sabrina. Bagaimana dia bangkit dari kekecewaan apabila melihat cinta hatinya Adam berkahwin dengan orang lain. Malah dirinya sendiri telah dijodohkan dengan orang kepercayaan ayahnya iaitu Shahrizal. Siapakah Shahrizal ni sebenarnya?

Pelakon

Pelakon utama
 Lufya Omar sebagai Puteri Nur Umairah
 Amar Asyraf sebagai Shahrizal
 Shah Iskandar sebagai Adam

Pelakon pembantu
 Oktovia Manrose sebagai Puteri Nur Sabrina
 Shajiry sebagai Andy
 Shiqin Kamal sebagai Nadia
 Rahim Jailani sebagai Dato’ Amir
 Dilla Ahmad sebagai Maryam
 Anne Abdullah sebagai Datin Rubiah
 Halimah Naim sebagai Tok Ma
 Kodi Rasheed sebagai Ben
 Aisyah Along Kamaludin sebagai Atikah
 Shah Sulaiman sebagai Amar
 Baby Sofea sebagai Aisyah
 GM Fauzan sebagai Dato Jalal
 Shahrul Zaman sebagai Khairil
 Charlie Numan Salleh sebagai Pak Mustam

Penampilan khas
 Elya Miera

Runut bunyi
 "Demi Cinta" - Ezad Lazim
 "Cinta Pura-Pura" - Aman Nassim
 "Ku Rindu" - Super Child

Rujukan

Kategori:Drama Melayu 2016
Kategori:Rancangan TV3